BCH 1885, 127-28, no. B
Region: Asia Minor — Caria 

[επα]γγειλαντος τιβεριου [κ]λαυδιου σακερδωτος επ[ιψη]φισαμενου δε ποπλιου [α]ιλιου ερμοδωρου εδοξε νυσαεων τη βουλη και τω δημωι στρατηγων γνωμη και γραμματεως του δημου τιτου αιλιου πλουτιωνος επει τιτος αιλιος αλκιβιαδη[ς] ο φιλοστοργοτατος πολει[τη]ς των εκ παλαιοτατου γε[γενη]μενων ανθρωπων παντα [δια] [χαρι]των αριστος αει τι τη π[ερι τ]ην πατριδα σπουδη και [φιλο]τειμια προστιθησι και κ[αιπ]ερ αυτος προς [ε]αυτον α[γωνι]ζομενος τοις δευτεροις υπε[ρ]βαλλει τα [προ]τερα και την του [δ]ημου προθυμιαν εις αυτον [α]νανταγωνιστον ουσαν ελα[σσω] της αυτου μεγαλοψυχιας α[πο]δεικνυσιν αλλας επ αλλαις [χαρ]ιτας και δωρεας ιδια τε εκαστο[ις] [κ]αι δημοσια κατα φυλας και συ[ν]εδρια και συμμοριας διανεμων [ω]ς πασαν μεν εκκλησιαν πα[σ]αν δε βουλην παντα δε συναθ[ροισμο]ν εχειν τι φιλοτειμημα μεγα και δωρον αλκιβιαδου προς δε τοις αλλοις απασιν ων ει καθ ε[ν] εκαστον επιχειροιη τις διεξε[λ]θειν ουκ αν ο συμπας αυτω βιος αρκεσειεν ετι και ταυτας ε[ξευ]ρεν εις την πατριδα καινας ευ[ερ]γεσιας το τε κολληγιον καλουμενον εκ των αυτου πολειτων εν τη βασιλευουση ρωμαιων πολει συστησαμενος και χρηματα κοινα παρ αυτου καθιερωσας και πολλας και μεγαλας επ αυτω τειμας κατα[σ]τησαμενος ιν ωσπερ αποικια τις η δημος ημετερος ου ξενος ουδε αλλοτριος αλλα εγχωριος παρα ρωμαιοις διατελη και τη πολει την στεφανηφοριαν αθανατον παρασχων οταν μηδεις των πολειτων των οφειλοντων την αρχην ταυτην αναδεχεσθαι δυνατος ευρεθηι ομου μεν απαυστον εχωμεν την λειτουργιαν εκ των παρα τουτου [κ]αθιερωμενων εις αυτην χρη[ματων] ομου δε και τοις πολειτ[αις] [-].